**Dosar nr …**

**ROMÂNIA**

**JUDECĂTORIA...**

**ÎNCHEIERE**

**ȘEDINȚA PUBLICĂ DIN DATA ...**

**Instanța constituită din:**

**PREȘEDINTE**

**GREFIER**

Ministerul Public – Parchetul de pe lângă ... a fost reprezentat de procuror ...

Pe rol se află soluționarea cauzei având ca obiect cererea de asistență judiciară internațională formulată de ... (*se indică autoritatea solicitantă*) privind îndeplinirea procedurii de citare în calitate de martor a lui X.

La apelul nominal făcut în ședință publică a răspuns X (*se trec datele de identificare*).

Procedura de citare este legal îndeplinită.

S-a făcut referatul cauzei de către grefierul de ședință după care:

Instanța a adus la cunoștință lui X că a fost citat de ... (*autoritatea solicitantă*) la data de ..., ora ... la .... (*autoritatea și sediul[[1]](#footnote-1)*) pentru a fi audiat în calitate de martor în cauza privind pe ..., cercetat pentru săvârșirea infracțiunii prev. de art. ... și i-a înmânat citația, martorul semnând dovada de primire a acesteia.

Nemaifiind alte cereri de formulat sau probe de administrat, instanța constată cauza în stare de judecată și acordă cuvântul pe cerere.

Reprezentantul Ministerului Public solicită să se constate îndeplinită cererea de asistență judiciară internațională, dovada îndeplinirii acesteia urmând să fie transmisă autorității solicitante.

X arată că a primit citația și a luat cunoștință că trebuie să se prezinte în data ..., la ora ..., la ... (locul) pentru a fi audiat în calitate de martor.

**INSTANȚA**

Analizând actele și lucrările dosarului, constată că:

Prin cererea de asistență judiciară internațională înregistrată pe rolul acestei instanțe la data .... sub nr. ..., .... (*autoritatea solicitantă*) a solicitat înmânarea unei citații lui X în vederea audierii sale ca martor.

În cererea formulată, autoritatea solicitantă a arătat că ... (*se trec informații cu privire la obiectul cauzei aflate pe rolul său și la necesitatea audierii persoanei rezultate de cererea transmisă*).

Din verificările efectuate a rezultat că în cauză sunt aplicabile dispozițiile Convenției cu privire la asistența judiciară reciprocă în materie penală între statele membre ale Uniunii Europene, în vigoare atât în statul solicitant, cât și în statul solicitat, și că niciunul dintre state nu a formulat declarații sau rezerve care să împiedice îndeplinirea cererii de asistență judiciară internațională.

În vederea îndeplinirii cererii de asistență judiciară internațională, instanța a procedat la citarea lui X pentru data de ..., ora ....

La termenul stabilit, s-a prezentat X, căruia i s-a adus la cunoștință că este citat ... (*date cu privire la autoritate, dată și locul audierii*) pentru a fi audiat în calitate de martor în cauza privind ... (*date cu privire la obiectul dosarului în care urmează să fie audiat*) și i s-a înmânat citația emisă de ..., acesta semnând dovada de primire a citației.

 Având în vedere cele expuse, în temeiul art. 197 alin. (1) și alin. (2) cu referire la art. 174 alin. (1) lit. c) din Legea nr. 302/2004, instanța va constata îndeplinită cererea de asistență judiciară internațională formulată de ... (autoritatea solicitantă) în cauza penală privind pe ... având ca obiect înmânarea citației lui X.

 În temeiul art. 198 alin. (2) și art. 174 alin. (3) teza I din Legea nr. 302/2004, va transmite ... (*autorității solicitante*), în copie certificată pentru conformitate cu originalul[[2]](#footnote-2), dovada de îndeplinire a procedurii de citare a lui X.

 În temeiul art. 16 alin. (1) din Legea nr. 302/2004, cheltuielile judiciare ocazionate de îndeplinirea cererii de asistență judiciară internațională rămân în sarcina statului.

**PENTRU ACESTE MOTIVE,**

**ÎN NUMELE LEGII,**

**DISPUNE:**

În temeiul art. art. 197 alin. (1) și alin. (2) cu referire la art. 174 alin. (1) lit. c) din Legea nr. 302/2004 constată îndeplinită cererea de asistență judiciară internațională formulată de.... *(autoritatea emitentă)* în cauza penală privind pe ... având ca obiect comunicarea citației lui X.

În temeiul art. 198 alin. (2) și art. 174 alin. (3) teza I din Legea nr. 302/2004, transmite în copie certificată pentru conformitate cu originalul dovada de îndeplinire a procedurii de citare a numitului...în calitate de martor... pentru data de ..., ora ... la... *(autoritatea și sediul)*

În temeiul art. 16 alin. (1) din Legea 302/2004 cheltuielile judiciare rămân în sarcina statului.

Fără cale de atac.

Pronunțată în ședință publică, azi...

**Președinte Grefier**

**OBS. Această structură poate fi utilizată pentru comunicarea/transmiterea oricărui alt act de procedură, verificându-se dacă sunt incidente aceleași temeiuri de drept.**

1. Este posibil ca audierea să aibă loc în altă parte decât la sediul autorității solicitante [↑](#footnote-ref-1)
2. Deși Legea nr. 302/2004 nu distinge, apreciem că în cazul îndeplinirii unei proceduri de citare, dovada de remitere a citației poate fi transmisă autorității solicitante în original, dacă este un act care îi aparține. În cazul celorlalte documente, care provin de la autoritatea solicitată, acestea se vor transmite în copie/fotocopie certificată, iar dacă autoritatea solicitantă le cere în original, vor fi transmise și astfel, numai dacă este posibil, păstrând copii certificate ale acestora. [↑](#footnote-ref-2)